**PRAVILNIK**

**O OKVIRNIM MJERILIMA RADA ZA ODREĐIVANJE POTREBNOG BROJA SUDIJA I DRŽAVNIH SLUŽBENIKA I NAMJEŠTENIKA U SUDU**

**(“Sl.list CG”, br.17/2015)**

I. OSNOVNE ODREDBE

**Član 1**

Ovim pravilnikom utvrđuju se okvirna mjerila rada za određivanje broja sudija, državnih službenika i namještenika u sudu potrebnih za ažurno i kvalitetno obavljanje sudijske funkcije.

**Član 2**

Okvirna mjerila rada su prosječan broj predmeta po određenoj vrsti koji sudija u toku jedne kalendarske godine, u okviru radnog vremena treba da riješi.

Potreban broj sudija određuje se prema odnosu prosječnog broja primljenih pojedinih vrsta predmeta u rad u posljednje tri godine i okvirnih mjerila rada.

Izuzetno, u sudovima u kojima postoji veći broj neriješenih predmeta iz ranijih godina odlukom Sudskog savjeta može se utvrditi i veći broj sudija.

**Član 3**

Broj savjetnika u sudu određuje se na osnovu broja sudija u tom sudu.

**Član 4**

Broj drugih državnih službenika i namještenika za obavljanje administrativno-tehničkih i drugih poslova određuje se prema broju sudija, a može se odrediti i prema stvarnim potrebama suda.

**Član 5**

Broj sudskih izvršitelja i broj službenika na ovjerama određuje se prema broju predmeta tako što se:

- na svakih 1.000 izvršnih predmeta određuje jedan sudski izvršitelj;

- na svakih 12.000 ovjera određuje jedan službenik.

**Član 6**

Sudovi koji imaju formiranu sudsku biblioteku imaju bibliotekara.

**Član 7**

Izrazi koji se u ovom pravilniku koriste za fizička lica u muškom rodu podrazumijevaju iste izraze u ženskom rodu.

II. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U SUDU ZA PREKRŠAJE

**Član 8**

Mjerila za određivanje broja sudija u sudu za prekršaje, prema vrsti i broju riješenih predmeta u toku godine su sljedeća:

|  |  |
| --- | --- |
| Vrsta predmeta | Godišnje |
| Prekršajni predmeti | 1000 |

**Član 9**

Predsjedniku suda za prekršaje mjerila utvrđena za sudije umanjuju se:

- u sudovima do deset sudija za 30%;

- u sudovima preko deset sudija za 50%.

**Član 10**

Broj savjetnika u sudu za prekršaje određuje se prema broju sudija, i to za dvoje sudija jedan savjetnik.

Sudiji u sudu za prekršaje koji ima savjetnika, mjerila iz člana 8 ovog pravilnika povećavaju se za 10%.

**Član 11**

Broj zapisničara u sudu za prekršaje određuje se prema broju sudija, i to na sljedeći način:

- za jednog sudiju jedan zapisničar;

- za dva savjetnika jedan zapisničar;

- za poslove sudske uprave jedan zapisničar.

Broj drugih državnih službenika i namještenika za obavljanje administrativno-tehničkih poslova u sudu za prekršaje određuje se prema broju sudija, i to, po pravilu, za troje sudija jedan državni službenik, odnosno namještenik.

III. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U VIŠEM SUDU ZA PREKRŠAJE

**Član 12**

Mjerila za određivanje broja sudija u Višem sudu za prekršaje, prema vrsti i broju riješenih predmeta u toku godine su sljedeća:

|  |  |
| --- | --- |
| Vrsta predmeta | Godišnje |
| Drugostepenih prekršajnih predmeta | 400 |

**Član 13**

Predsjedniku Višeg suda za prekršaje mjerila utvrđena za sudije umanjuju se za 50%.

**Član 14**

Predsjedniku vijeća u Višem sudu za prekršaje mjerila utvrđena za sudiju umanjuju se za 20 %.

**Član 15**

Broj savjetnika u Višem sudu za prekršaje određuje se prema broju sudija, i to za dvoje sudija jedan savjetnik.

Sudiji u Višem sudu za prekršaje koji ima savjetnika, mjerila iz člana 12 ovog pravilnika povećavaju se za 10%.

**Član 16**

Broj zapisničara u Višem sudu za prekršaje određuje se prema broju sudija, i to na sljedeći način:

- za dvoje sudija jedan zapisničar;

- za tri savjetnika jedan zapisničar;

- za poslove sudske uprave jedan zapisničar.

Broj drugih državnih službenika i namještenika za obavljanje administrativno-tehničkih poslova u Višem sudu za prekršaje određuje se prema broju sudija, i to, po pravilu, za troje sudija jedan državni službenik, odnosno namještenik.

IV. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U OSNOVNOM SUDU

**Član 17**

Mjerila za određivanje broja sudija u osnovnom sudu, prema vrsti i broju riješenih predmeta u toku godine su sljedeća:

|  |  |
| --- | --- |
| Vrsta predmeta | Godišnje |
| Krivičnih (K) | 230, ili |
| Krivičnih maloljetničkih (Km) | 230, ili |
| Predmeta sudije za istragu (Kri) | 300, ili |
| Predmeta sudije za pripremni postupak (Krim) | 300, ili |
| Kontrola optužnice (Kvo) | 400, ili |
| Ostalih krivičnih van glavnog pretresa (Kv) | 800, ili |
| Raznih krivičnih predmeta (Kr i Krm) | 800, ili |
| Parničnih (P) | 300, ili |
| Parničnih male vrijednosti (Mal) | 500, ili |
| Ostavinskih (O) | 800, ili |
| Složenih vanparničnih (Rs) | 300, ili |
| Raznih građanskih i vanparničnih predmeta (R) | 800, ili |
| Predmeta zadržavanja lica u zdravstvenoj ustanovi (Os) | 300, ili |
| Izvršnih (I) | 1000, ili |
| Izvršnih na osnovu vjerodostojne isprave (Iv) | 5000, ili |
| Izvršnih po prigovoru (Ip) | 800, ili |
| Pravna pomoć (Pom i Pom I) | 1000. |

Složenijim vanparničnim predmetima smatraju se: proglašenje nestalog lica za umrlo i dokazivanje smrti, lišenje poslovne sposobnosti, određivanje naknade za eksproprisanu imovinu, uređenje upravljanja i korišćenja zajedničke stvari, dioba zajedničke stvari ili imovine i uređenje međa.

**Član 18**

Predsjedniku osnovnog suda mjerila utvrđena za sudije umanjuju se:

- u sudovima do deset sudija za 30%;

- u sudovima do 25 sudija za 50%;

- u sudovima preko 25 sudija za 70%.

**Član 19**

Broj savjetnika u osnovnom sudu određuje se prema broju sudija, i to za dvoje sudija jedan savjetnik.

Sudiji u osnovnom sudu koji ima savjetnika, mjerila iz člana 17 ovog pravilnika povećavaju se za 10 %.

**Član 20**

Broj zapisničara u osnovnom sudu utvrđuje se prema broju sudija, i to:

- za jednog sudiju jedan zapisničar;

- za dva savjetnika jedan zapisničar;

- za poslove sudske uprave jedan zapisničar.

Broj drugih državnih službenika i namještenika za obavljanje administrativno-tehničkih poslova u osnovnom sudu određuje se prema broju sudija, i to, po pravilu, za troje sudija jedan državni službenik, odnosno namještenik.

V. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U VIŠEM SUDU

**Član 21**

Mjerila za određivanje broja sudija u višem sudu, prema vrsti i broju riješenih predmeta u toku godine su sljedeća:

|  |  |
| --- | --- |
| Vrsta predmeta | Godišnje |
| Krivičnih prvostepenih (K) | 60, ili |
| Krivičnih prvostepenih maloljetničkih (Km) | 60, ili |
| Predmeta sudije za istragu (Kri) ili predmeta pripremnih postupaka prema maloljetnicima (Krim) | 150, ili |
| Krivičnih drugostepenih (Kž i Kžm) | 300, ili |
| Kontrola optužnice (Kvo) | 150, ili |
| Ostalih krivičnih van glavnog pretresa (Kv) | 700, ili |
| Raznih krivičnih predmeta (Kr i Krm) | 800, ili |
| Predmeti pravne pomoći (Pom i Pom I) | 500, ili |
| Parničnih drugostepenih (Gž) | 250, ili |
| Raznih građanskih i vanparničnih predmeta (R) | 800. |

Pored mjerila iz stava 1 ovog člana, mjerila za određivanje potrebnog broja sudija Višeg suda u Podgorici u specijalnom odjeljenju, prema vrsti i broju riješenih predmeta u toku godine su i sljedeća:

|  |  |
| --- | --- |
| Vrsta predmeta | Godišnje |
| Krivičnih prvostepenih za krivična djela organizovanog kriminala, terorizma i ratnih zločina | 5, ili |
| Krivičnih prvostepenih za krivična djela visoke korupcije 60, ili Krivičnih prvostepenih za ostala krivična djela iz nadležnosti specijalnog odjeljenja | 60, ili |
| Predmeta sudije za istragu za krivična djela iz nadležnosti specijalnog odjeljenja | 75, ili |
| Kontrola optužnice iz nadležnosti specijalnog odjeljenja | 80, ili |
| Ostalih krivičnih van glavnog pretresa za krivična djela iz nadležnosti specijalnog odjeljenja (Kv S) | 350. |

**Član 22**

Predsjedniku višeg suda mjerila utvrđena za sudiju umanjuju se:

- u sudu u kojem ima do 15 sudija za 50%;

- u sudu u kojem ima više od 25 sudija za 70%.

**Član 23**

Predsjedniku drugostepenog sudskog odjeljenja u višem sudu mjerila za sudije umanjuju se za 30%, a predsjedniku drugostepenog vijeća za 20%, ukoliko nije istovremeno i predsjednik sudskog odjeljenja.

**Član 24**

Broj savjetnika u višem sudu određuje se prema broju sudija, i to za jednog sudiju jedan savjetnik.

Sudiji u višem sudu koji ima savjetnika, mjerila iz člana 21 ovog pravilnika povećavaju se za 10%.

**Član 25**

Broj zapisničara u višem sudu određuje se na sljedeći način:

- za jednog sudiju jedan zapisničar;

- za tri savjetnika jedan zapisničar;

- za poslove sudske uprave jedan zapisničar.

Broj drugih državnih službenika i namještenika za obavljanje administrativno-tehničkih poslova u višem sudu određuje se prema broju sudija, i to, po pravilu, za troje sudija jedan državni službenik, odnosno namještenik.

VI. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U PRIVREDNOM SUDU CRNE GORE

**Član 26**

Mjerila za određivanje broja sudija u Privrednom sudu Crne

|  |  |
| --- | --- |
| Vrsta predmeta | Godišnje |
| Privrednih sporova (P) | 300, ili |
| Predmeta male vrijednosti (Mal) | 500, ili |
| Složenih stečaja (St) | 35, ili |
| Ostalih stečaja i sudskih likvidacija | 800, ili |
| Vanparničnih (R) | 800, ili |
| Izvršnih (I) | 1000, ili |
| Izvršnih na osnovu vjerodostojne isprave (Iv) | 7000, ili |
| Izvršnih po prigovoru (Ip) | 800. |

**Član 27**

Predsjedniku Privrednog suda mjerila utvrđena za sudije umanjuju se za 50%.

**Član 28**

Broj savjetnika u Privrednom sudu određuje se prema broju sudija, i to za dvoje sudija jedan savjetnik.

Sudiji u Privrednom sudu koji ima savjetnika, mjerila iz člana 26 ovog pravilnika povećavaju se za 10%.

**Član 29**

Broj zapisničara u Privrednom sudu određuje se na sljedeći način:

- za jednog sudiju jedan zapisničar;

- za tri savjetnika jedan zapisničar;

- za poslove sudske uprave jedan zapisničar.

Broj drugih državnih službenika i namještenika za obavljanje administrativno-tehničkih poslova u Privrednom sudu određuje se prema broju sudija i to, po pravilu, za troje sudija jedan državni službenik, odnosno namještenik.

VII. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U APELACIONOM SUDU CRNE GORE

**Član 30**

Mjerila za određivanje broja sudija u Apelacionom sudu Crne Gore (u daljem tekstu: Apelacioni sud), prema vrsti i broju riješenih predmeta u toku godine su sljedeća:

|  |  |
| --- | --- |
| Vrsta predmeta | Godišnje |
| Krivičnih drugostepenih (Kž i Kžm) | 60, ili |
| Krivičnih drugostepenih za krivična djela organizovanog kriminala, terorizma i ratnih zločina | 10, ili |
| Krivičnih drugostepenih za krivična djela visoke korupcije 60, ili Krivičnih drugostepenih za ostala krivična djela iz nadležnosti specijalnog odjeljenja | 60, ili |
| Krivičnih predmeta po žalbi na odluke Kv vijeća (Kvž) | 180, ili |
| Krivičnih predmeta po žalbi organizovanog kriminala, visoke korupcije, terorizma i ratnih zločina u kojima se rješava po žalbi na rješenja Kvs vijeća (Kvsž) | 180, ili |
| Raznih krivičnih (Kr) | 350, ili |
| Privrednih drugostepenih (Pž) | 230. |

**Član 31**

Predsjedniku Apelacionog suda mjerila utvrđena za sudije umanjuju se za 50%.

**Član 32**

Predsjedniku sudskog odjeljenja u Apelacionom sudu mjerila utvrđena za sudije umanjuju se za 30%, a predsjedniku vijeća za 20% ukoliko nije istovremeno i predsjednik sudskog odjeljenja.

**Član 33**

Broj savjetnika u Apelacionom sudu određuje se prema broju sudija, i to za jednog sudiju jedan savjetnik.

Sudiji u Apelacionom sudu koji ima savjetnika, mjerila iz člana 30 ovog pravilnika povećavaju se za 10%.

**Član 34**

Broj zapisničara u Apelacionom sudu određuje se na sljedeći način:

- za jednog sudiju jedan zapisničar;

- za sudsku upravu jedan zapisničar;

- za sudsku praksu jedan zapisničar.

Broj drugih državnih službenika i namještenika za obavljanje administrativno-tehničkih poslova u Apelacionom sudu određuje se prema broju sudija, i to, po pravilu, za troje sudija jedan državni službenik, odnosno namještenik.

VIII. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U UPRAVNOM SUDU CRNE GORE

**Član 35**

Mjerila za određivanje broja sudija u Upravnom sudu Crne Gore (u daljem tekstu: Upravni sud), prema vrsti i broju riješenih predmeta u toku godine su sljedeća:

|  |  |
| --- | --- |
| Vrsta predmeta | Godišnje |
| Upravnih sporova (U) | 300 |

**Član 36**

Predsjedniku Upravnog suda mjerila utvrđena za sudije umanjuju se za 50%.

**Član 37**

Predsjedniku sudskog odjeljenja u Upravnom sudu mjerila utvrđena za sudije umanjuju se za 30%, a predsjedniku vijeća za 20% ukoliko nije istovremeno i predsjednik odjeljenja.

**Član 38**

Broj savjetnika u Upravnom sudu određuje se prema broju sudija, i to za jednog sudiju jedan savjetnik.

Sudiji Upravnog suda koji ima savjetnika, mjerila iz člana 35 ovog pravilnika povećavaju se za 10%.

**Član 39**

Broj zapisničara u Upravnom sudu određuje se na sljedeći način:

- za jednog sudiju jedan zapisničar;

- za sudsku upravu jedan zapisničar;

- za sudsku praksu jedan zapisničar.

Broj drugih državnih službenika i namještenika za obavljanje administrativno-tehničkih poslova u Upravnom sudu određuje se prema broju sudija, i to, po pravilu za troje sudija jedan državni službenik, odnosno namještenik.

IX. MJERILA ZA ODREĐIVANjE POTREBNOG BROJA SUDIJA, DRŽAVNIH SLUŽBENIKA I NAMJEŠTENIKA U VRHOVNOM SUDU CRNE GORE

**Član 40**

Vrhovni sud Crne Gore (u daljem tekstu: Vrhovni sud), ima najmanje 18 sudija radi formiranja sudskih odjeljenja u skladu sa članom 41 stav 1 tačka 6 Zakona o sudovima.

**Član 41**

Broj savjetnika u Vrhovnom sudu određuje se prema broju sudija, i to za jednog sudiju jedan savjetnik.

**Član 42**

Broj zapisničara u Vrhovnom sudu određuje se na sljedeći način:

- za dvoje sudija jedan zapisničar;

- za sudsku upravu jedan zapisničar;

- za sudsku praksu jedan zapisničar.

Broj drugih državnih službenika i namještenika za obavljanje administrativno-tehničkih poslova u Vrhovnom sudu određuje se prema broju sudija, i to, po pravilu, za troje sudija jedan državni službenik, odnosno namještenik.

**Član 43**

Broj državnih službenika i namještenika u Centru za edukaciju nosilaca pravosudne funkcije određuje se prema stvarnim potrebama Centra za edukaciju nosilaca pravosudne funkcije.

X. PRELAZNA I ZAVRŠNA ODREDBA

**Član 44**

Danom stupanja na snagu ovog pravilnika prestaje da važi Pravilnik o orijentacionim mjerilima za određivanje potrebnog broja sudija i ostalih zaposlenih u sudu ("Službeni list CG", br. 76/08,46/11 i 60/13).

**Član 45**

Ovaj pravilnik stupa na snagu danom objavljivanja u "Službenom listu Crne Gore".